b'\n_START_ARTICLE_\nKatedrala u Burgosu\n_START_SECTION_\nPovijest\n_START_PARAGRAPH_\nNjezina je izgradnja otpo\xc4\x8dela prema naredbi kralja Ferdinanda III. Kastiljskog 1221. godine, na mjestu starije romani\xc4\x8dke crkve, prema stilu francuske gotike._NEWLINE_Do\xc5\xbeivjela je velike preinake u 15. i 16. stolje\xc4\x87u (tornjevi glavnog pro\xc4\x8delja, kapela Condastable, te cimborij transepta, koji su joj dali oblik drugih naprednih goti\xc4\x8dkih katedrala). Posljednja nadogradnja (sakristija ili kapela sv. Thecle) bila je tijekom 18. stolje\xc4\x87a kada su dotjerane i goti\xc4\x8dke skulpture na portalu glavnog pro\xc4\x8delja._NEWLINE_Na po\xc4\x8detku 20. stolje\xc4\x87a eliminirane su gra\xc4\x91evine koje su jednom stranom bile vezane za katedralu, kao \xc5\xa1to su arhepiskopalna pala\xc4\x8da i gornji kat klaustra.\n_START_SECTION_\nOdlike\n_START_PARAGRAPH_\nKatedrala je ve\xc4\x87inom izgra\xc4\x91ena u goti\xc4\x8dkom stilu, iako unutra\xc5\xa1njost ima odlike i renesanse i baroka. Glavna fasada je nadahnuta naj\xc4\x8di\xc5\xa1\xc4\x87im francuskim goti\xc4\x8dkim stilom koji mo\xc5\xbeemo na\xc4\x87i kod katedrala u Parizu i Reimsu. Iako je utemeljena na francuskom kri\xc5\xbenom tlocrtu, simetriju katedrale dra\xc5\xbeesno ometa mno\xc5\xa1tvo razina na kojima se ona nalazi, te dodani klaustri, nadbiskupska pala\xc4\x8da i lijepe goti\xc4\x8dke kapele sa strane._NEWLINE_Strmi tornjevi s \xc4\x8dipkastim zavr\xc5\xa1ecima zapadnih kapa, koji su dodani u 15. stolje\xc4\x87u, djelo su Hansa iz K\xc3\xb6lna (Juana de Colonia), njema\xc4\x8dkog arhitekta. Klesani ukrasi u interijeru uglavnom su \xc5\xa1panjolski, a cimborio, toranj u sredini, inkrustriran je pleterskim detaljima iz 16. stolje\xc4\x87a. \xe2\x80\x9eZlatno stubi\xc5\xa1te\xe2\x80\x9c u obliku slova T u sjevernom transeptu sagradio je renesansni kipar Diego de Siloe 1567. godine, \xc4\x8dime je dovr\xc5\xa1ena katedrala._NEWLINE_Neki od zanimljivih detalja unutra\xc5\xa1njosti su: Papamoscas (muharica), artikulirani kip koji svaki sat otvara svoja usta na zvonjavu zvona, romani\xc4\x8dki grobu Mudarra, osvetljivog polubrata ubijenih sedam princeza od Lare (done\xc5\xa1en iz svog izvornog mjesta pokopa u samostanu San Pedro de Arlanza jer je bio zapostavljen), rezbarene stolicame kora, grob biskupa Mauricija, te mo\xc5\xbeda najslavniji grob El Cida i njegove supruge Done Jimene (pokopani ovdje tek 1919. godine), te pismo sigurnosti El Cida i njegova \xc5\xa1krinja._NEWLINE_U katedrali se \xc4\x8duvaju djela izvanrednih umjetnika, kao \xc5\xa1to su arhitekti i kipari obitelji Colonia (Juan, Simon i Francisco), kipar Gil de Silo\xc3\xa9, Felipe Vigarny i Juan de Anchieta, kipar i arhitekt Diego de Silo\xc3\xa9 i slikar Sebastiano del Piombo ("Putovanje Svete obitelji").'